Rikunarita-ORG/Wikinium huggingface dataset:
# 哥斯大黎加

| 哥斯大黎加共和國República de Costa Rica |
| --- |
|

|  |  |
| --- | --- |
|  |  |

 |
| 工作與和平萬歲Vivan siempre el trabajo y la paz |
| **國歌：**高家美幟 |
| 哥斯大黎加共和國之所在 |
| **國體：** | 總統制 |
| **元首**： | 總統卡洛士·阿耳霸剌鐸 |
| **國都**： | 聖荷西 |
| **國語**： | 西班牙語 |
| **人口**： | 四百五十八萬餘人 |
| **通貨**： | 哥斯大黎加科朗 |
| **產值**： | 七百八十八億美元 |
| **均有**： | 一萬六千零八十八美元 |

哥斯大黎加國旗
哥斯大黎加所在
**哥斯大黎加**，又名**哥斯達黎加**，在中美洲，北鄰尼加拉瓜，東接巴拿馬，位近赤道，都聖荷西。口四百一十五萬九千七百五十七人，方五萬一千平方公里。行共和，言西班牙語，民多力農，富於鄰邦。自一九四九年始，無有兵旅。其憲曰：「吾國無師」，且以十二月一日為廢軍日。
# 厄瓜多

| 厄瓜多爾共和國República del Ecuador |
| --- |
|

|  |  |
| --- | --- |
|  |  |

 |
| 上帝，國與自由Dios, patria y libertad |
| **國歌：**致敬祖國 |
| 厄瓜多爾共和國之所在 |
| **國體：** | 總統制 |
| **元首**： | 總統丹尼爾·諾波亞（Daniel Noboa） |
| **國都**： | 基多 |
| **國語**： | 西班牙語、奇楚瓦語 |
| **人口**： | 一千八百餘萬（西元二〇二二年） |
| **通貨**： | 美金 |
| **產值**： | 一千一百五十四點六二億美元 |
| **均有**： | 六千四百一十二美元 |
| **匯價產值**以美國中情局壬寅世界年鑒為準 |

**厄瓜多爾**（呂文Ecuador），或譯**厄瓜多**，居南美洲之西北。其境北界哥倫比亞，東、南皆接秘魯，西濱太平洋。

國都基多（Quito），立於皮欽查山麓。其土廣袤，凡二十八萬三千五百六十有一平方公里。海外有島，曰科隆群島（即加拉帕戈斯群島），去本土凡千公里，亦屬其轄。有眾一千八百餘萬。

## 據
# 一八三一年

|  |
| --- |
| **← 一八三〇年代 →** |
| 一八三〇年 | 一八三一年 | 一八三二年 | 一八三三年 | 一八三四年 | 一八三五年 | 一八三六年 | 一八三七年 | 一八三八年 | 一八三九年 |

公元**一八三一年**於諸曆| 干支 | 辛卯 |
| 生肖 | 兔 |
| 《民報》軒轅 | 四五二九 |
| 《江蘇》軒轅 | 四三二二 |
| 唐堯 | 三九八七 |
| 共和 | 二六七二 |
| 孔曆 | 二三八二 |
| 秦曆 | 二〇五二 |
| 日本年號 | 天保二年 |
| 日本皇紀 | 二四九一 |
| 韓國檀君 | 四一六四 |
| 道曆 | 四五二八 |
| 佛曆 | 二三七五 |
|  回曆  |  一二五二  |
| * 閱
* 論
* 纂
 |

公元**一八三一年**者，平年也，繼一八三〇年，下一八三二年。

## 大事

## 生

* 清文宗

## 殁
# 一九〇三年

|  |
| --- |
| **← 一九〇〇年代 →** |
| 一九〇〇年 | 一九〇一年 | 一九〇二年 | 一九〇三年 | 一九〇四年 | 一九〇五年 | 一九〇六年 | 一九〇七年 | 一九〇八年 | 一九〇九年 |

公元**一九〇三年**於諸曆| 干支 | 癸卯 |
| 生肖 | 兔 |
| 《民報》軒轅 | 四六〇一 |
| 《江蘇》軒轅 | 四三九四 |
| 唐堯 | 四〇五九 |
| 共和 | 二七四四 |
| 孔曆 | 二四五四 |
| 秦曆 | 二一二四 |
| 日本年號 | 明治卅六年 |
| 日本皇紀 | 二五六三 |
| 韓國檀君 | 四二三六 |
| 道曆 | 四千六百 |
| 佛曆 | 二四四七 |
|  回曆  |  一三二四  |
| * 閱
* 論
* 纂
 |

公元**一九〇三年**者，平年也，繼一九〇二年，下一九〇四年。
# 一九一四年

|  |
| --- |
| **← 一九一〇年代 →** |
| 一九一〇年 | 一九一一年 | 一九一二年 | 一九一三年 | 一九一四年 | 一九一五年 | 一九一六年 | 一九一七年 | 一九一八年 | 一九一九年 |

公元**一九一四年**於諸曆| 干支 | 甲寅 |
| 生肖 | 虎 |
| 《民報》軒轅 | 四六一二 |
| 《江蘇》軒轅 | 四四〇五 |
| 唐堯 | 四〇七〇 |
| 共和 | 二七五五 |
| 孔曆 | 二四六五 |
| 秦曆 | 二一三五 |
|  民國  |  三  |
| 日本年號 | 大正三年 |
| 日本皇紀 | 二五七四 |
| 朝鮮主體 | 三 |
| 韓國檀君 | 四二四七 |
| 道曆 | 四六一一 |
| 佛曆 | 二四五八 |
|  回曆  |  一三三五  |
| * 閱
* 論
* 纂
 |

公元**一九一四年**者，平年也，繼一九一三年，下一九一五年。

## 大事

## 生

* 周祖謨

## 卒
# 巴拿馬運河

**巴拿馬運河**，太平洋、大西洋間渠也，在巴拿馬，全長八十一公里又三百米，寬百五十至三百米不等。水深十四米。七萬噸級海輪可暢行焉。以其溝通二洋，舉世頗獲其利，近歲，每歲行船萬四千有奇，行貨逾二億噸。

夫北美洲，北寬而南窄，餘脉綿延百里，自墨西哥以來，循西北而東南，繫乎南美大陸，惟於巴拿馬之地，忽折轉東北，旋複歸東南，其走向與二洲大勢相錯，名曰巴拿馬地峽。運河既處其間，加之初浚之日，物力不逮，為取其便利，遂依地勢而行，運河水道陡轉，固非逕通東西者也：夫西行之船，當先入加勒比海，於科隆南入加通湖；湖內返變道東南，沿河行至巴拿馬灣，再西轉方入太平洋。運河水位又高乎洋面二十米有奇，故其間六設船閘以通往來，每須陞船，輒入淡水萬方以計。以其航道曲折蜿蜒，船當循導航之以引止，方可無虞焉。

## 史

十六世紀中，歐洲列強略屬美洲， 其南北之間有國曰哥倫比亞，而界乎二大洋，絕其水路。東來之船有欲達太平洋者，當遠行至南美佛恩角之麥哲倫海峽，頗費周章。時西班牙王查理五世即嘗諭令勘測，欲鑿河道，惟限乎物力，未果，遂弃之。

迨至一八七九年，諸國議決，以法國承其事。翌年元日，法府立「全球巴拿馬洋際運河公司」，籌資浚渠，時曆八載，耗法郎二十億余，終以物力不逮，又其地多瘧疾、黄熱病，勞工死傷無數，遂中道廢之。

一九零三年，時美國總統羅斯福以運河大利，欲續承其事，因商之於哥倫比亞，然哥國議會未之允，美遂陰資巴拿馬之二心者裂其土，立巴拿馬共和國。十一月十八日，美巴立約，美國以美金千萬，得永租河區，得以为租借也，並得沿河築路駐軍。其后又改善环境,改造营地城镇,又以美金四千萬余，購法國運河開發權。乃於法國所浚故道，續為開拓，複累耗美金三億七千萬，又歷時凡十有一年乃就。累掘土二億六千萬方，計亡五千六百又九人。

一九一四年，八月十五日，功成通航。較之行經麥哲倫海峽，短其行程，萬四千八百余公里也。

河之初成，美府立巴拿馬運河管理委員會掌其管也，以美人為酋，巴人襄之。運河沿岸，儼然國中之國。至一九七七年，美、巴方訂巴拿馬運河條約，定一九九九年十二月卅一為租借約滿之日也。俟期限至，巴國終得其河；且立誓，運河一區永久中立，以利天下，惟立巴拿馬運河管理局以控，取導航之費以資河道運營，每船或酬萬金。

河通百年，時事巨變，今之海輪，輒以數十萬噸計，河淺不堪其用。巴國遂於二零零七年複拓之，二零一六年竣工，歲行之貨計可六億噸矣。
# 一九七九年

|  |
| --- |
| **← 一九七〇年代 →** |
| 一九七〇年 | 一九七一年 | 一九七二年 | 一九七三年 | 一九七四年 | 一九七五年 | 一九七六年 | 一九七七年 | 一九七八年 | 一九七九年 |

公元**一九七九年**於諸曆| 干支 | 己未 |
| 生肖 | 羊 |
| 《民報》軒轅 | 四六七七 |
| 《江蘇》軒轅 | 四四七〇 |
| 唐堯 | 四一三五 |
| 共和 | 二八二〇 |
| 孔曆 | 二五三〇 |
| 秦曆 | 二千二百 |
|  民國  |  六十八  |
| 日本年號 | 昭和五十四年 |
| 日本皇紀 | 二六三九 |
| 朝鮮主體 | 六十八 |
| 韓國檀君 | 四三一二 |
| 道曆 | 四六七六 |
| 佛曆 | 二五二三 |
|  回曆  |  一千四百  |
| * 閱
* 論
* 纂
 |

公元**一九七九年**者，平年也，繼一九七八年，下一九八〇年。

## 大事

* 一月一日：美國改稱中華人民共和國為中國，兩國建交。
* 一月七日：越南侵柬埔寨，佔其都金邊，赤柬亡。
* 五月四日：英王以戴卓爾夫人為相。
* 伊朗伊斯蘭革命

## 生

## 卒
# 玻璃

玻璃工藝品
**玻璃**者，自成一態，形無定。常塑形於熔融狀態者，過冷成形，雖為固態，乃其分子者不足時辰以成晶體，分佈凍結，猶在液態之構矣。性多透光莫透氣，硬而又脆矣。素有者曰鈉鈣玻璃，二氧化矽者七成五，另有氧化鈉、氧化鈣諸合質若干。性惰，與生物不效，素不溶鏹，獨憚強鹼。

為透光者，遂為透光之材，有曰玻璃窗者。又有幕牆，摩天樓多見之，可防裂防撞，弗易壞矣。斯亦可反光折光，適以切割拋光，可以善之，以作透鏡、三棱鏡、乃至光纖。玻璃者，可上色，亦可加鹽易之，以製藝術品，猶花窗玻璃者也。

雖性脆易斷，慎則耐用，故先民好用，多見於遺址。夫何形何狀，亦可製之，兼亦無菌。常作器皿，猶有碗、瓶、杯諸類。堅者玻璃，常為紙鎮彈珠。並之膠者，可固複合玻璃矣。

凡灼為液，乎有玻璃轉化之無定形體者，亦稱玻璃矣。夫合金、離子鹽、水液、聚合物俱屬此類。夫眼鏡水瓶者，多不以矽製，乃用輕質聚合玻璃製之，素有如壓克力、聚碳酸酯、的確涼諸類矣。

## 成

人曰玻璃者，煉二氧化矽而得矣。純矽土者，蓋攝氏二千度熔融，故而伴以蘇打鉀鹼，以降至千度。唯予蘇打者，則使玻璃溶水，故又施以生石灰解之。

玻璃透乎可見光，輔以蘇打，亦可隔紫外線。若要透之，必以純者製，物費甚哉，曰石英玻璃。純者亦可透紅外線，可製光纖，傳音萬里矣。

夫常有者，素雜混各質。水晶玻璃者，含鉛以強折射，益加眩目矣。至於耐熱玻璃者，混之以硼，以易電熱之性。
光學玻璃鏡者，混釷氧化物以強折射。消紅外線者可入鐵，放映機內有之。消紫外線則可以鈰也。

易色，則可混各金、氧化物者矣。少錳者，可更鐵青之色，多者色淡紫。少鈷者可染藍。以錫砷氧化物，可得不透之白，斯從白陶瓷之類矣。青者，可以銅氧化物。若欲得赤如紅寶石，則以金屬銅。鎳者，可以藍、深紫、或墨之。若易其溫，其色亦更矣，猶當中原理，至今未可盡知。

火山熔岩者，或有天然玻璃，曰黑曜石、火山玻璃。黑曜者，可製簡便尖刀。

## 史

自石器世者，時人嘗用火山玻璃矣。蓋上古埃及，以之作皿。後有巴比倫人，通吹製玻璃之法，又傳於羅馬，所產波特蘭瓶，乃玻璃浮雕也。迨十一世紀，德人曉製之。先吹之成球，又成圓筒。趁炙，割而攤之，曰平面玻璃矣。後為威尼斯人學而善之。乎中世者，玻璃餐具器皿，皆自威尼斯。一八二七年，玻璃壓印之械成，可製之於廉價矣。

玻璃者，時以酸蝕之物刻以圖案。昔刻以吹鑄之間，今有刻於模具者，亦可用各色之玻璃，遂有產廉價之器矣。

西周，已有琉璃之物，尚有玻璃管、玻璃珠於古墓者。先南北朝者，多以琉璃稱火燒玻璃之物。迨宋方曰玻璃。明清以降，以琉璃為陶瓷者。蓋乎琉璃者，非今言玻璃矣。

古者說部，亦見玻璃一詞，明吳承恩著《西遊記》第一百回（徑回東土　五聖成真）曰：「沙悟淨，汝本是捲簾大將。先因蟠桃會上打碎玻璃盞，貶汝下界，汝落於流沙河，傷生吃人造孽。」

## 構

玻璃之二維非晶體結構，宏觀無對稱，唯矽氧有正四面體之構，故微觀亦有少序矣。
玻璃之構，若諸非晶體者，乎宏觀之下，無平移對稱，唯其鍵性，微觀亦有少序矣，夫局部原子成多面體矣。

### 過冷

乎物理之義，玻璃態者，速熔淬之所生固體也。而素常者，皆論有玻璃轉化溫度之無定形體者也。若有迅疾冷卻而徐徐結晶者，莫生晶矣。待以不序之態乎轉化溫度之下，曰過冷矣。有曰玻璃成力者，淬火而易玻璃態者也，可以剛度論估之。蓋玻璃態之構者，比若晶體之構，乃亞穩態矣。少有若無規聚合者，莫有無定形之構也。

化液為此態者，斯非一階相變，諸熱學態（積、熵、焓者）無躍變，故亦有論以玻璃為液體者也。然，可類以二階相變，蓋熱學變數（熱膨脹係數、熱容）有躍變矣。夫相變平衡之論者，玻璃之態，無以全用，不可類以固體平衡相變也。

## 製

### 引上法

引上者，熔解後乎拉以向上，立而待凝矣。

### 平拉法

平拉者，熔解後先引上，臥之而待凝，可穩以產薄猶三毫米之玻璃者，如顯示器之玻璃也。

### 浮法

浮法者，倒熔液於高融之錫者，浮於錫而生平面矣，冷而去之。性均厚，上下表面，平整平行，產高而便管理，故為主流。唯破裂之時，頗有鋒利碎片，窗戶禁用之。

## 類

### 強化玻璃

強化者，速凍浮法所製，較之強蓋四至六倍矣，破裂少碎莫有鋒利者。然若有損裂則完碎矣。

### 夾層玻璃

夾層，又曰安全、膠合者，於乎夾層者，加以聚乙烯醇縮丁醛、硝化纖維。用以擋風、防彈者。

### 調光玻璃

機場用之調光玻璃
調光者，內含液晶矣。去電，液晶分子不序，光線莫能透矣；通電，分子列而可透光矣。

### 自潔玻璃

塗鈦氧化物蓋五十納米者，遇紫外線，則催解所附官品矣，沖而無跡。主用建築、汽車矣。

### 鐳射玻璃

合鐳射圖樣并玻璃者。家事用矣。

### 雕花玻璃

正平滑而背雕花矣，設計裝飾用。

### 鉛玻璃

鉛玻璃者，可防止倫琴射線洩之室外矣。

### 夜光玻璃

夜有螢光。可導向為光。設計裝飾用。

### 鐵絲網玻璃

崁鐵絲網乎玻璃者，防火門窗多用。

### 玻璃磚

合兩玻璃為一磚，可用以牆壁採光、隔屏隔牆矣。可防熱隔音，獨難載重矣。

## 攷

|  |  |
| --- | --- |
|
 | 聲音動靜，具錄於**維基共享︰玻璃** |
# 貓

|  如何讀生物分類框家貓 化石時期： 0.0095－0 Ma
前

寒
奧
志
泥
石
二
三
侏
白
古
新

↓
 |
| --- |
|   |
| 保護狀況 |
|
馴養 |
| 科學分類 |
|

|  |  |
| --- | --- |
| 域： | 真核域 Eukaryotic  |
| 界： | 動物界 Animalia  |
| 亞界： | 真後生動物亞界 Eumetazoa  |
| 超门： | 後口動物總門 Deuterostomia  |
| 門： | 脊索動物門 Chordata  |
| 亞門： | 脊椎動物亞門 Vertebrata  |
| 下門： | 有頷下門 Gnathostomata  |
| 總綱： | 四足總綱 Tetrapoda  |
| 綱： | 哺乳綱 Mammalia  |
| 目： | 食肉目 Carnivora  |
| 亞目： | 貓型亞目 Feliformia  |
| 科： | 貓科 Felidae  |
| 屬： | 貓屬 *Felis*  |
| 種： | 斑貓 *F. silvestris*  |
| 亞種： | **家貓 *F. s. catus  |

 |
| 三名法 |
| Felis silvestris catus (Linnaeus, 1758) |
| 異名 |
| *Felis lybica* 無效次異名 *Felis catus* 現已無效 |

貓
貓
**貓**，古亦謂為**狸**屬。動物也，屬貓科。常飼為寵物。嗜鼠魚之屬。性孤僻，好眠。

鼠善害苗，而貓能捕鼠，去苗之害，故貓之字從苗。《詩》曰︰「有貓有虎，貓食田鼠，虎食田彘。」故詩以譽韓樂，而記曰︰「迎貓為其食田鼠也，迎虎為其食田豕也。」舊傳貓旦暮目睛皆圓，及午即從斂如線，其鼻端常冷，惟夏至一日煖。蓋貓陰類也，故其應陰氣如此。世云薄荷醉貓，死貓引竹，物有相感者出於自然，非人智慮所及。如薄荷醉貓、死貓引竹之類，乃因舊俗而知爾。貓亦如虎，畫地卜食，今俗謂之卜鼠。傳曰︰「騏驥驊騮捕鼠於深宮之中。曾不如跛貓言殊技也，是故天下之才在於因任。」

《淮南子》曰︰「伊尹之興土功也。修脛者使之跖钁，強脊者使之負土，眇者使之準，傴者使之塗，蓋如是矣。」近人有收牡丹圖者，叢下有一貓未知其精粗有別。畫者曰︰「此正午牡丹也。何以明之，其花披哆而色燥，此日中時花也。貓眼黑睛如線，此正午貓眼也。有帶露花則房斂而色澤，貓眼早暮則圓，日漸午狹長，正午則如一線爾。」蓋漢地俗云：「貓眼一線，日當午。」波德萊爾，法國文士也，嘗作《巴黎之憂鬱》，異是俗而曰：「夫中國人，觀貓目以知時。」

東島之飼貓也，其有識而最古者，宇多天皇。

## 據

|  |  |
| --- | --- |
|
 | 聲音動靜，具錄於**維基共享︰貓** |
# 聖馬利諾

| 聖馬利諾共和國Serenissima Repubblica di San Marino |
| --- |
|

|  |  |
| --- | --- |
|  |  |

 |
| 自由Libertas |
| **國歌：**共和國國歌 |
| 聖馬利諾共和國之所在 |
| **國體：** | 單一制 |
| **元首**： | 執政官馬里諾·里卡爾迪 |
| **總揆**： | 執政官法比奧·貝拉爾迪 |
| **國都**： | 聖馬利諾市 |
| **國語**： | 意大利語 |
| **人口**： | 二萬七千餘人 |
| **通貨**： | 歐元 |
| **產值**： | 二十億餘美元 |
| **均有**： | 六萬四千四百六十四美元 |
| **匯價產值**以美國中情局壬辰世界年鑒為準 |

**聖馬利諾者**，泰西小邦也。四面環義大利，據亞平寧山脈之東北。國土方六十一里，民三萬餘。肇基於西元三百有一載，為天下最古之共和國。

其地勢峻峭，蒂塔諾山巍然聳立，高七百四十九丈。氣候溫和，四時分明。冬有飛雪，夏無酷暑。國祖聖馬利諾，相傳為石工，自達爾馬提亞而來。初為築里米尼城垣，後避羅馬帝國之迫，遁於蒂塔諾山，創修道院，遂成一邦。

政為民主共和之制，設大議會，議員六十。每半歲選二執政，共理國事。軍事委諸義大利，然仍有本國武備，多司儀仗之職。經濟恃遊覽、金融為柱。工藝亦甚，以電器、陶瓷著稱。農則產酒、乳酪。錢幣與義大利通行，然鑄己幣。郵票之售亦充國帑。

道路縱橫，有空中索道通都城與博爾戈馬焦雷。昔有鐵軌達里米尼，今已廢。機場設於鄰國，有約共用之。文教深受義國之染，官語即義大利語也。方言則有羅馬涅語。設有大學，究史最精。教以天主為尊，信者十之九。亦有新教、猶太教等。昔曾庇猶太遺民，德廣稱焉。

體育之風盛矣，足鞠為甚。曾主歐洲少年足鞠之賽。賽車亦負盛名，雖因故遷出，然猶以國名冠之。射藝尤精，嘗獲奧林匹克獎章。膳食仿中義之風，亦有土俗。三塔糕最著，以巧克力裹層餅，象徵國之三塔。釀酒雖寡，然亦自矜。

古蹟林立，舊城與蒂塔諾山已列入寰宇文化遺產。三塔為國之表徵，最古者建於十一世紀。樂有悠久之緒，與義國淵源深厚，然自成一家。十七世紀樂師馬里尼名噪一時。今之歌者小托尼享譽英義。

國雖小，然史悠、文富、政安、民裕，誠歐陸一奇葩也。能立足於大國之間，歷千七百餘載而不衰，殊為難得。然土地隘狹，物產不豐，多賴鄰邦，或為隱憂。

## 據

* 本文撮譯自英文維基大典︰聖馬利諾一文

---
# 薛仁杲

**薛仁杲**，薛舉長子也，多力善騎射，軍中號為萬人敵。然所至多殺人，納其妻妾。獲庾信子立，怒其不降，磔於猛火之上，漸割以啖軍士。初，拔秦州，悉召富人倒懸之，以醋灌鼻，或杙其下竅，以求金寶。舉每誡之曰：「汝智略縱橫，足辦我家事，而傷於苛虐，與物無恩，終當覆我宗社。」舉死，仁杲立於折墌城，與諸將帥素多有隙，及嗣位，眾咸猜懼。郝瑗哭舉悲思，因病不起，自此兵勢日衰。

自劉文靜為舉所敗後，高祖命太宗率諸軍以擊仁杲，師次高墌，而堅壁不動。諸將咸請戰，太宗曰：「我士卒新敗，銳氣猶少。賊以勝自驕，必輕敵好鬥，故且閉壁以折之。待其氣衰而後奮擊，可一戰而破，此萬全計也。」乃令軍中曰：「敢言戰者斬。」相持者久之。仁杲勇而無謀，兼糧饋不屬，將士稍離，其內史令翟長孫以其眾來降，仁杲妹夫偽左僕射鐘俱仇以河州歸國。太宗知其可擊，遣將軍龐玉擊賊將宗羅睺於淺水原。兩軍酣戰，太宗以勁兵出賊不意，奮擊大破之。乘勝進薄其折墌城，仁杲窮蹙，率偽百官開門降，太宗納之。王師振旅，以仁杲歸於京師，及其首帥數十人皆斬之。舉父子相繼偽位至滅，凡五年，隴西平。
# 文言維基大典

此文所述，文理本也。綜述諸語情況，則察維基大典。察專名，觀維基、維基媒體基金會。察撰述之技，觀共筆。
大典徽標
**文言維基大典**（下稱大典），始撰於丙戌年七夕，屬維基媒體基金會。及丙午年六月初三，文章凡一萬四千九十九篇。

## 典序

蓋聞天地有文章之氣，古今無斷絕之學。自倉頡造書而鳥獸蹄迒之跡辨，及周公制禮而彝倫攸敘之道成。禮樂相須以為用，文質迭代而彌新。三代損益，垂範百王；六經刪述，沾溉萬世。及乎秦火劫灰，斯文幾墜；漢庭獻書，遺緒復張。由是太史敘事，通古今之變；昭明選文，總集部之大。歷朝纂修，代有巨帙：永樂鴻編，窮搜四海；四庫淵藪，囊括九流。然鈔繕之艱，流傳之隘，牙籤萬軸，終困一室之中；縹緗千架，難越重洋之外。

## 肇基

逮乎網路肇興，維基應運。衛詹美振臂一呼，天下景從；群策群力，共筆以成。諸語競起，各述其文。於是丙戌之歲，七夕之辰，同寅有志之士，慨然奮筆，以文言創典，期與諸語並峙。揆厥所由，蓋以華夏之學，必藉華夏之文而傳；聖賢之道，當循聖賢之言而述。是故不從白話之俗，獨守文言之正。非矜古而薄今，實取質而去蕪也。

## 文理

夫文言者，根柢雅言，源流深遠。言簡而意賅，辭約而旨遠。上承三代禮樂之遺風，下啟百世文明之新運。觀其為用也：載天文地理之奧，則精微而不遺；述人倫政教之要，則典雅而有則。是故大典以文言行文，非徒載述故實，亦求以古法闡新世之大道，揚中華文理之精粹，興千年舊邦之文運。

既以文立典，遣詞用字，務求其雅。一字之安，堅若磐石；一句之工，瑩如美玉。故體裁、序跋、凡例、索引，所納字詞，多異通語：以「文」稱「條目」，以「議」稱「討論」，以「誌」稱「歷史紀錄」，不一而足。蓋辭必己出，義歸典雅，庶幾不墜斯文之統緒也。

而以古載新之謂者，不泥於古，善變通焉。為便讀者，納用當世標點。蓋取法乎上，行之乎中，文質彬彬，然後君子。

## 體制

大典分類，一從四部之法，以「經」「史」「子」「集」為宗。惟四部之義，損益往昔，以合當世之用：

1. 經者，經緯天地之理也，盡收格物致知之文，舉凡物理、化學、生物、數術，皆歸此部，蓋格物窮理，猶經之緯天地也；
2. 史者，秉筆直書，善善惡惡，功者嘉之，過者貶之，無論功大，有過則錄，傳之萬世，為人所鑑也；
3. 子者，天下諸子之學，百家爭鳴之說，兼納古今中外之思辨也；
4. 集者，集天下詩詞歌賦、雜文逸事，文苑藝林，咸在其中也。

卷首別立「詩詞賞析」「琳琅博古」二項，亦職是故也。

## 典徽

大典典徽，崇尚中華文法：隸書字體，右而左書，古意盎然。副題則據《清史稿》汪由敦傳「老誠端恪，敏慎安詳，學問淵深，文辭雅正」句。並以對聯末字仄起平落之故，作「文辭雅正，學問淵深」，以行書書之。蓋文辭者，外見之華也；學問者，內蘊之實也。華實相副，表裏如一，斯大典立身之旨也。

## 校讎

諸夏維基之中，大典以治學嚴謹見稱。效付梓之則，三校文章，法度森嚴。凡簡略不盡者，稱底本；詳實可校者，經分校官補潤，成初定本；叙事完備，已為正典、卓著，並經初校者，呈總校官複核，而為校正本。其慎也如此，蓋取劉向校書之意，法鄭玄箋注之嚴。一字不苟，三復乃定。庶幾傳信於後世，無愧於前修。

## 初創

初立之時，規模未備，篳路藍縷，以啟山林。收錄文章，多為史籍紀傳。寒暑易節，歲月遞嬗，典章漸成，凡例、章法俱立，改以撰述、考據、繙譯並重。譬如積土成山，風雨興焉；積水成淵，蛟龍生焉。一簣之功不棄，萬仞之高可期。

## 譽議

網絡之上，言及大典者，議論紛紜，莫衷一是。有謂編纂者稀，崇古抑今，有異當世百科者；有言質木無文，惟體裁以類書為綱，可謂成功者；亦有云樸實無華，兼取中西，稱許賞譽者。然則眾口難調，自古已然。《離騷》見謗於楚廷，《太史公書》或譏於後世，何足怪哉？大典之志，在乎傳承文脈，光大斯文。行之以恆，持之以信，則百世之後，斯文不墜。

## 結語

自古立言之難，不在辭藻之工，而在義理之正。大典之立，上承數千年文言之統，下開網絡共筆之先。以古文載新知，化舊學為通識。譬猶明月出於東山之上，徘徊於斗牛之間，雖不自大，而光被四表。願與天下有識之士，共襄盛舉，繼往開來。使文言之美，不絕如縷；使中華之學，薪火相傳。

## 考據

## 兼查

* 維基大典春秋
* 報端蹤跡
* 文道傍堠

|  |  |
| --- | --- |
|
 | 聲音動靜，具錄於**維基共享︰文言維基大典** |

|  |  |
| --- | --- |
|
 | 當時情狀，具錄於**維基世事︰文言維基大典收文逾萬** |

諸夏維基大典

|  |  |  |  |  |  |  |  |
| --- | --- | --- | --- | --- | --- | --- | --- |
| 文言維基大典 | 中文維基百科 | 粵文維基百科 | 吳語維基百科 | 贛語維基百科 | 客家語維基百科 | 閩東語維基百科 | 閩南語維基百科 |
# 真平王

**新羅真平王**諱**白凈**，乃新羅國第廿六代王。真興王孫，真智王侄。

元年（陳太建十一年）八月封同母弟金伯飯爲真正葛文王，金國飯爲真安葛文王。

六年二月改元建福，八年置禮部，王以興與善其國典章制誥，權位五十四年，諡真平，無嗣子，其女善德王繼之。

建福四十一年，受唐高祖冊封為樂浪郡王、新羅王。
# 武周

**周**，武則天稱帝之國號。西元六九〇年立，西元七〇五年終。

嗣聖元年，唐太后武瞾廢子中宗顯，立子豫王旦為睿宗，以太后稱制。載初元年，睿宗退位為皇嗣，武瞾稱**聖神皇帝**，國號周，史稱**武周**。建都洛陽。神龍元年，張柬之迫武瞾退位，中宗復位，復國號唐。

## 君

|  | 廟號 | 諡 | 名 | 年號 | 西元紀年 |
| --- | --- | --- | --- | --- | --- |
| - | - | 齊聖皇帝 | 啓 | - | - |
| - | 始祖 | 文皇帝 | 昌 | - | - |
| - | 睿祖 | 康皇帝 | 姬武 | - | - |
| - | 嚴祖 | 成皇帝 | 武克己 | - | - |
| - | 肅祖 | 章敬皇帝 | 武居常 | - | - |
| - | 烈祖 | 渾元昭安皇帝 | 武儉 | - | - |
| - | 顯祖 | 立極文穆皇帝 | 武華 | - | - |
| - | 太祖 | 無上孝明高皇帝 | 武士彠 | - | - |
| 一 | - | 則天大聖無上慈氏天冊 越古金輪聖神大皇帝 則天皇后 | 武曌 | 天授 六九〇年 至 六九二年 如意 六九二年 長壽 六九二年 至 六九四年 延載 六九四年 證聖 六九五年 天冊萬歲 六九五年 萬歲登封 六九五年 至 六九六年 萬歲通天 六九六年 至 六九七年 神功 六九七年 聖曆 六九八年 至 七〇〇年 久視 七〇〇年 至 七〇一年 大足 七〇一年 長安 七〇一年 至 七〇五年
 | 六九〇年至七〇五年 |

## 太子諸王

## 宰相

## 參

* 《新唐書》
# 成漢

**成漢**者，十六國也，國姓李，巴之氐也。永寧元年，李特率西北流民於蜀。永安元年其子李雄號成都王，越明年稱帝，建國號**成**，都成都。玉恆四年，雄侄李壽改國號為漢，故史稱**成漢**。嘉寧二年，晉桓溫陷成都，漢亡。割據益州之地，凡四十三年，歷五帝。

## 成漢世系

* 成始祖景皇帝特　武帝父也，追尊
* 成秦文王流　武帝叔也，追尊
* 成太宗武皇帝雄
* 成哀皇帝班
* 成邛都幽公期

改國號漢

* 漢獻皇帝驤　昭文帝父也，追尊
* 漢中宗昭文皇帝壽
* 漢末主勢

亡於晉
# 弘農楊氏

**弘農楊氏**出自姬姓。晉公族。祖晉武公孫突。突孫肸食楊氏，因邑爲氏。後得罪於晉公，爲晉所滅。子孫徙華陰。秦漢、魏晉以來公卿輩出。復顯宦北朝。唐世入相十一人。

## 房支

* 觀王房:楊渠曾孫興，興子國，國孫雄仕隋，封觀王。號觀王房。
* 越公房:楊結之第二子繼，孫鈞封越公，謚曰恭。號越公房。

## 據

* 《新唐書·表第十一下》
* 《新唐書宰相世系表集校》訂偽云楊興當爲渠之曾孫，興子國，國孫士雄。《新唐書》誤。補正云楊雄字士雄，士雄非其名也。
# 陳後主

**陳後主**，南陳末代皇帝也。諱叔寶，字元秀，小字黃奴，高宗嫡長子也。梁承聖二年十一月戊寅生於江陵。明年，江陵陷，高宗遷關右，留後主於穰城。天嘉三年，歸京師，立為安成王世子。天康元年，授寧遠將軍，置佐史。光大二年，為太子中庶子，尋遷侍中，餘如故。太建元年正月甲午，立為皇太子。十四年正月甲寅，高宗崩。後主即位。禎明三月己巳，後主為隋軍虜於長安井中。隋仁壽四年十一月壬子，薨於洛陽，時年五十二。追贈大將軍，封長城縣公，謚曰煬（唐太宗亦謚之於楊廣），葬河南洛陽之芒山。其政百廢不興而好淫詞艷曲，著詩《玉樹後庭花》。
# 尉遲迥

**尉遲迥**字**薄居羅**，鮮卑人也。出鮮卑尉遲部。父俟兜，母宇文氏，宇文泰之姊也。時南朝亂，梁皇帝繹、武陵王紀自據其地而王之。紀自蜀東犯梁，梁求救於宇文泰，泰乃遣迥引甲士一萬二千，騎萬匹入蜀。所至皆降。遂領益州。封蜀公。楊堅秉政，忌迥功高。陰欲除之。迥亦覺。乃反。周人多應之。堅乃遣韋孝寬討之。圍於鄴。陣歿。唐高祖武德時，嘉其忠義，改葬。

## 據

* 《周書》
# 恭帝侑

| 隋恭帝 |
| --- |
| **名諱** | **楊侑** |
| **生卒** | 大業元年至武德二年 |
| **在位** | 義寧元年至義寧二年 |
| **政權** | 隋 |
| **諡號** | 恭皇帝 |
| **先君** | 祖父隋煬帝 |
| **嗣君** | 煬帝從母兄唐高祖 |
| 年號 |
| 義寧 |

**隋恭帝**，姓楊，諱**侑**，煬帝孫，元德太子昭三子也。

封代王，李淵克長安，立之位皇帝，年號義寧，在位一年，禪位於唐王李淵，隋亡。封為酅國公。唐武德二年崩，謚曰恭。

## 據

* 《隋書·恭帝紀》
* 《北史·隋恭帝紀》
# 高昌

高昌古城
**高昌**者，古方國也。漢車師前部，後漢戊己校尉之故地，即今之吐魯番。向為西域交通之樞紐。公元五世紀中至七世紀中，四國迭立，曰闞氏高昌、曰張氏高昌、曰馬氏高昌、曰麴氏高昌。昔時佛學昌盛，梵漢二典並用。北涼時有法盛法眾等諸師。晉智嚴、智簡等入印度，嘗途經此地。唐貞觀二年，僧玄奘留一月，與高昌王善。唐貞觀十三年，置高昌縣。元明二朝稱哈拉和卓、火州、霍州，蓋音譯維吾爾語Qara-hoja之故。
# 商

| 商 |
| --- |
| 商之所在 |
| **國體：** | 君主制 |
| **元首**： | 王 |
| **國都**： | 亳、商丘、殷、朝歌等處 |
| **國語**： | 上古漢語 |
| **用語**： | 上古漢語 |
| **立國**： | 鳴條之戰 |
| **亡國**： | 牧野之戰 |
| 前後歷幾六百年 |

**商**，湯之後也，繼夏后氏而有天下。今存信史者，自商始。自盤庚都殷邑罔有複遷，故商亦作**殷**。

## 史

### 肇立

《史記》曰：「契封於商」，乃以封地為國號。

### 國興

史稱契為舜司徒，治水有功，賜子姓乃以商地享，孫子以地名為號，氏歷十有四世乃興。冥子王亥、王亙二君初加王號。俟商有天下，來裔卜者以二君為最，知其崇。王亥時，商氏暨有易氏爭，綿臣殺王亥。上甲乃比河伯氏，殺綿臣以報王亥。

### 代夏

有夏后桀「不務德而武傷百姓」，天下離之，夏后不覺而弗改厥暴於夏。商君自庖廚得賢臣伊尹，作德政惠民，商民大治、天下大服，乃生代夏意。惟懾夏后兵甲之威，弗敢用作。伊尹乃計試夏后。一年不入貢，夏后發九夷之師伐商，所以知夏后之勢猶存，弗可代，乃複貢以珠玉，夏后貪之，果息兵。翌年又不入貢，夏后復發九夷之師，而九夷惡其暴不發，所以知夏后既喪其勢，可以代之。湯作誓以發兵卒三千、車七十翦夏，稱湯誓。夏后距之鳴條不功，放南巢崩。湯三讓天子位於有德者乃踐祚，都亳，遷九鼎於茲。夏亡而商立，稱革命，惟天廢夏后氏之命而命商。

### 有天下

湯既踐天子位，以夏正十有二月為正月，史稱殷正，色尚白。封有夏之後於杞，以奉祀禹。二年，有大旱，民不能堪。湯以躬有過欲燎以代百姓之苦，天為動，降雨，旱除。七年，有亂政，作刑曰湯刑，今不可考。十三年，陟。元子丁早薨，踐位者各家莫衷一是，有稱元孫甲者，亦有稱次子丙、三子壬相繼，後元孫甲方踐位者。

甲立，靡於湯典失德，伊尹乃放之於桐，攝厥政，作伊訓、肆命、徂后以誥甲。三年，甲修德，伊尹逆甲歸政，商乃中興。

## 世系

其先出帝嚳之後。帝嚳生契，封於商，賜姓子氏。契卒，子昭明立。昭明卒，子相土立。相土卒，子昌若立。昌若卒，子曹圉立。曹圉卒，子冥立。冥卒，子王亥立。振卒，子上甲立。微卒，子報丁立。報丁卒，子報乙立。報乙卒，子報丙立。報丙卒，子示壬立。示壬卒，子示癸立。示癸卒，子天乙立，是為成湯。凡八遷，成湯始居於亳，從先王居，作帝誥。夏桀暴虐，湯盟諸侯而伐之，放桀於南巢，遂有天下。至盤庚，始遷殷。

湯傳三十餘世至帝辛，好酒淫樂，嬖於婦人，諸侯皆叛。周武王伐之，戰於牧野，走歸鹿臺，蒙衣其珠玉，自燔於火而死。商遂亡。

* 商太祖乙
* 外丙
* 仲壬
* 商太宗大甲
* 沃丁
* 太庚
* 小甲
* 雍己
* 商中宗大戊
* 仲丁
* 外壬
* 河亶甲
* 祖乙
* 祖辛
* 沃甲
* 祖丁
* 南庚
* 陽甲
* 商世祖盤庚
* 小辛
* 小乙
* 商高宗武丁
* 祖庚
* 商世宗祖甲
* 商甲宗廩辛
* 商康祖庚丁
* 商武祖武乙
* 文丁 史記作太丁
* 帝乙
* 商帝辛受 又諡曰紂。王無道，周受命代為天子

## 據

|  |  |
| --- | --- |
|
 | 聲音動靜，具錄於**維基共享︰商** |

* 《史記》殷本紀
# 廣通渠

**廣通渠**自長安東至潼關，三百餘里，本漢漕渠也。

漢武間，山東漕糧自渭入長安，水道九百餘里，水既少，入冬多凝，度六月而罷，時有難處。大司農鄭當時言曰：「引渭穿渠起長安，並南山下，至河三百餘里，徑，易漕，度可令三月罷；而渠下民田萬餘頃，又可得以溉田；此損漕省卒，而益肥關中之地，得穀。」帝納其議。元光六年，令齊人水工徐伯表，悉發卒數萬人穿漕渠。引渭為源，始長安地西北，經城南向東，納泬、滻、灞之水，以增漕量。泬滻諸水出南山，故沙少。漕渠穿霸陵、新豐、鄭縣、華陽，於渭水口與河合。三歲而通，漕運便利。其後漕稍多，而渠下之民頗得以溉田矣。

元狩三年，減隴西、北地、上郡戍卒之半，發謫使鑿昆明池在長安西南。周長四十里，蓄灃、滈之水以練水兵，又可調漕渠量。光武中興都洛，東糧西運不繼，漕渠失修，遂漸湮廢。

隋初，承周舊。開皇二年，更營大興城。三年，城立，在舊長安城東南十三里，遂定都焉。

是歲，以京師倉廩尚虛，議為水旱之備，詔於蒲、陝、虢、熊、伊、洛、鄭、懷、邵、衛、汴、許、汝等水次十三州。置募運米丁；又於衛州置黎陽倉，洛州置河陽倉，陝州置常平倉，華州置廣通倉，轉相灌注。漕關東及汾、晉之粟，以給京師。又遣倉部侍郎韋瓚向蒲、陝以東募人能於洛陽運米四十石，經坻柱之險，達於常平者，免其征戍。

其後以渭水水力大小無常，流淺沙深，河道曲折，大興城至潼關，實九百餘里，漕者苦之。四年六月，詔宇文愷，巡歷管道，觀地理之宜，帥水工鑿渠，使方舟巨舫，晨昏漕運，沿溯不停。愷與蘇孝慈、郭衍率眾引渭水，因原漢漕渠，自大興城東至潼關，三百餘里，三月而通，名曰廣通渠。轉運通利，關內賴之。諸州水旱凶饑之處，亦便開倉賑給。

煬帝立，遷洛陽，廣通渠復淤廢。唐興，還都大興城，渭水猶不足用，高宗間，常就食洛陽。天寶元載，以韋堅為使治渠。乃佔咸陽，壅渭為堰，絕灞、滻而東，因古渠，過望春樓，注永豐倉下，復與渭合，二年而成，名曰廣運潭。是歲，渠漕山東粟四百萬石。天寶中，每歲水陸運二百五十萬石入關。

時灞、滻二水會於漕渠，每夏大雨，輒皆填淤。大曆之後，漸不通舟，水陸運每歲四十萬石入關。五代以降，長安無復京師。漕渠失修，無復前規，遂廢。

## 註

## 據

* 司馬遷:《史記·卷二十九·河渠書》
* 班固:《漢書·卷六·武帝紀》
* 魏徵:《隋書·帝紀一·高祖上》
* 魏徵:《隋書·志十九·食貨志》
* 魏徵:《隋書·列傳十一·蘇孝慈傳》
* 杜佑:《通典·卷十·食貨十·漕運》
* 歐陽修:《新唐書·卷一三四·韋堅傳》
* 朱學西:《中國古代著名水利工程》商務印書館·一九九七年十二月
# 奚

**奚**本曰庫莫奚，東部胡之種也。為慕容氏所破，遺落者竄匿松、漠之間。其俗甚為不潔，而善射獵，好為寇鈔。初臣於突厥，後稍強盛，分為五部：一曰辱紇王，二曰莫賀弗，三曰契箇，四曰木昆，五曰室得。每部俟斤一人為其帥。隨逐水草，頗同突厥。有阿會氏，五部中為盛，諸部皆歸之。每與契丹相攻擊，虜獲財畜，因而得賞。死者以葦薄裹屍，懸之樹上。自突厥稱藩之後，亦遣使入朝，或通或絕，最為無信。大業時，歲遣使貢方物。
# 蘇州市

| 蘇州市苏州市 |
| --- |
| 蘇州市之所在 |
| **歸屬：** | 中華人民共和國 |
| **所屬**： | 江蘇省 |
| **屬地**： | 領區五市四 |
| **治所**： | 姑蘇區 |
| **執事**： | 蔣宏坤 |
| **人口**： | 六百三十八萬 |
| **建置**： | 中華民國十七年以吳縣城置市，越二年廢 一九四九年復置 |

**蘇州市**者，古吳都也。或稱**姑蘇**、**吳中**。瀕震澤，臨運河，有漁農商賈之利，古來以富貴聞，城中園林棋布，又以絲貨美人聞。置市以降，兼興實業，及今亦甲天下。夫中華諸縣市百強，吳中五區四市皆列前茅。

## 沿革

故吳都姑胥城也，姑胥亦作姑蘇。楚滅越，始置吳縣。漢世以降為吳郡治。陳以吳郡置吳州，隋平陳，開皇九年，諸郡改州，以吳郡改蘇州，蓋因已有吳州，故別取姑蘇山為州名也。尋廢郡。唐開元間，為江南東道道治。宋升平江府，元改路，元末張士誠興兵據此，明改蘇州府屬南直隸。清爲江蘇承宣佈政使司治所，及太平軍亂，戶口減半有餘。光緒二十一年，甲午戰敗，以城南置日租界。民國初廢府，存吳縣。十七年以吳縣城置蘇州市，尋廢。西元一九四九年，復市，仍領吳縣城，隸蘇南署。五三年屬江蘇省。五八年歸蘇州專區，八三年廢專區，領縣歸市。其後領縣日興，多改置市。九三年以之爲大市，乃授立法權，翌年割東郊為工業園。二〇〇一年，廢吳縣市為吳中區、相城區入市，一二年，國務院批省滄浪、平江、金閶三區，置姑蘇區，乃成今貌。

## 政區

蘇州市行政區劃圖
市轄五區四市。姑蘇區東為工業園區，為市私設。市內置地鐵綫二，火車站四，曰蘇州站、蘇州新區站、蘇州園區站、蘇州北站。不置機場，民航皆於上海、無錫起落。

五區：姑蘇、虎丘、吳中、相城、吳江。

四市：崑山、常熟、太倉、張家港。

## 它典

* 蘇州市政府
# 刺史

**刺史**，原朝廷所遣，以督察地方；後因為地方官職名。漢武時，分全國以十三部，部置刺史。成帝改稱州牧，哀帝時復稱刺史。魏晉於要州置都督兼領刺史，職權益重。隋煬帝、唐玄宗再改州為郡，改稱刺史為太守。後又改郡為州，稱刺史。此後太守與刺史互名。宋於州置知州，而無刺史職任。刺史之名，特武臣升遷之階。元明廢名，清僅用為知州之別稱。

## 據
# 京

**京**者，帝、王、朝廷所居之邑也，亦曰**都**，各部、衙、院立焉。舉國政事，咸出其地。常為邦國中邑之至大者。

## 志異常

* 其一曰多都：或朝廷、各部衙、議會、法院不居同邑，諸邑俱都也，謂行政都、立法都、司法都云；又或朝廷居邑未見諸憲，或與憲載之都異，則憲載之都謂之法定都；

* 其二曰臨都：亦稱陪都、行都，或因戰事，或因災饉，舊都不堪其用，暫覓新邑而為政事之故也。
# 孟浩然

**孟浩然**，字**浩然**，襄州襄陽人。少好節義，喜振人患難，隱鹿門山。年四十，乃遊京師。嘗遊太學，時秋月新霽，賦詩云「微雲淡河漢，疏雨滴梧桐。」一座嗟其清絕，無敢抗。張九齡、王維雅稱道之。維私邀入內署，俄而玄宗至，浩然匿床下，維以實對，帝喜曰：「朕聞其人而未見也，何懼而匿？」詔浩然出。帝問其詩，浩然再拜，自誦所為，至「不才明主棄」之句，帝曰：「卿不求仕，而朕未嘗棄卿，奈何誣我？」因放還。採訪使韓朝宗約浩然偕至京師，欲薦諸朝。會故人至，劇飲歡甚，或曰：「君與韓公有期。」浩然叱曰：「業已飲，遑恤他！」卒不赴。朝宗怒，辭行，浩然不悔也。張九齡為荊州，辟置於府，府罷。開元末，病疽背卒。

後樊澤為節度使，時浩然墓庳壞，符載以箋叩澤曰：「故處士孟浩然，文質傑美，殞落歲久，門裔陵遲，丘隴頹沒，永懷若人，行路慨然。前公欲更築大墓，闔州搢紳，聞風竦動。而今外迫軍旅，內勞賓客，牽耗歲時，或有未遑。誠令好事者乘而有之，負公夙志矣。」澤乃更為刻碑鳳林山南，封寵其墓。初，王維過郢州，畫浩然像於刺史亭，因曰浩然亭。咸通中，刺史鄭諴謂賢者名不可斥，更署曰孟亭。

|  |  |
| --- | --- |
|
 | 美辭妙篇，具錄於**維基文庫︰孟浩然** |

## 據
# 日本天皇

**天皇**，日本國之君主也。古稱**大王**（假名おおきみ）、**大君**、**皇尊**（假名すめらみこと）等。其「天皇」之號，學界通說，始用於七世紀後半，至天武朝漸為定制，終以《大寶令》明定為君主之專稱。《大日本史·禮樂志》嘗論其名曰：「凡稱至尊者，祭祀曰天子，詔書曰天皇，華夷曰皇帝，上表曰陛下，服御曰乘輿，行幸曰車駕。」

今上天皇諱**德仁**。

## 史

按《記》《紀》二典，天皇一系，承天照大神之神敕，肇於神武天皇東征開國。然史家考證，自神武天皇至開化天皇凡九代，其事多屬神話，鮮有信史可徵，故學界謂之「闕史八代」。至第十代崇神天皇，始有記載，然其世尚遠，未可盡信。逮第十五代應神天皇以降，方可與大陸載籍相參驗；故近世史家，多以此為信史之濫觴。

二戰之後，昭和天皇頒《人間宣言》，自白其非現世神。新修之《憲法》，第一條則明定：「天皇者，日本國之象徴，而日本國民統合之象徴也。」自是，天皇為國之「象徵」，不復昔日之神格、曩者之實權。

## 世系

日本天皇，自神武天皇開國起，傳百二十六代，至今上天皇德仁。

* 神武天皇（人代之始，神代人皇之界）

* 綏靖天皇

* 安寧天皇

* 懿德天皇

* 孝昭天皇

* 孝安天皇

* 孝靈天皇

* 孝元天皇

* 開化天皇

* 崇神天皇（歷代天皇，實史之始可考者）

* 垂仁天皇（首立植輪，廢殉葬之儀）

* 景行天皇（日本武尊東征）

* 成務天皇

* 仲哀天皇（觸神之怒，未幾而崩）

* 神功皇后（征三韓，攝政六十九年，無踐祚。）

* 應神天皇（信史之肇）

* 仁德天皇

* 履中天皇

* 反正天皇

* 允恭天皇

* 安康天皇

* 雄略天皇（傳倭王武）

* 清寧天皇

* 顯宗天皇

* 仁賢天皇

* 武烈天皇（傳暴虐之君）

* 繼體天皇

* 安閑天皇

* 宣化天皇

* 欽明天皇（佛教公傳）

* 敏達天皇

* 用明天皇

* 崇峻天皇（為蘇我馬子逆弒）

* 推古天皇（開創飛鳥時代，為女帝之首）

* 舒明天皇

* 皇極天皇

* 孝德天皇（大化改新）

* 齊明天皇（皇極天皇重祚）

* 天智天皇

* 弘文天皇

* 天武天皇（壬申之亂）

* 持統天皇

* 文武天皇

* 元明天皇（奈良時代）

* 元正天皇

* 聖武天皇

* 孝謙天皇

* 淳仁天皇（廢帝）

* 稱德天皇（孝謙天皇重祚）

* 光仁天皇

* 桓武天皇（遷都平安京，平安時代之始）

* 平城天皇

* 嵯峨天皇

* 淳和天皇

* 仁明天皇

* 文德天皇

* 清和天皇

* 陽成天皇

* 光孝天皇

* 宇多天皇

* 醍醐天皇

* 朱雀天皇

* 村上天皇

* 冷泉天皇

* 圓融天皇

* 花山天皇

* 一條天皇

* 三條天皇

* 後一條天皇

* 後朱雀天皇

* 後冷泉天皇

* 後三條天皇

* 白河天皇

* 堀河天皇

* 鳥羽天皇

* 崇德天皇

* 近衛天皇

* 後白河天皇

* 二條天皇

* 六條天皇

* 高倉天皇

* 安德天皇

* 後鳥羽天皇（鐮倉時代）

* 土御門天皇

* 順德天皇

* 仲恭天皇

* 後堀河天皇

* 四條天皇

* 後嵯峨天皇

* 後深草天皇

* 龜山天皇

* 後宇多天皇

* 伏見天皇

* 後伏見天皇

* 後二條天皇

* 花園天皇

* 後醍醐天皇（南朝天皇之始）

南北朝

* 後村上天皇（南朝天皇）

* 長慶天皇（南朝天皇）

* 後龜山天皇（南朝天皇）

* 光嚴天皇（北朝天皇之始）

* 光明天皇（北朝天皇）

* 崇光天皇（北朝天皇）

* 後光嚴天皇（北朝天皇）

* 後圓融天皇（北朝天皇）

* 後小松天皇（室町時代）

* 稱光天皇

* 後花園天皇

* 後土御門天皇

* 後柏原天皇

* 後奈良天皇

* 正親町天皇（安土桃山時代）

* 後陽成天皇

* 後水尾天皇（江戶時代）

* 明正天皇

* 後光明天皇

* 後西天皇

* 靈元天皇

* 東山天皇

* 中御門天皇

* 櫻町天皇

* 桃園天皇

* 後櫻町天皇

* 後桃園天皇

* 光格天皇

* 仁孝天皇

* 孝明天皇

* 明治天皇（明治維新，德川幕府行大政奉還）

* 大正天皇

* 昭和天皇（二戰兵敗，舊憲廢。自是遂為日本國之表耳）

* 明仁上皇

* 今上天皇

## 兼查

* 皇居
* 皇室系圖一覧
* 皇室用客車
* 御料車
* 三種神器
* 天皇海山群
* 天皇賞
* 天皇盃
* 天皇陵
* 日本神話
* 大和朝廷

## 據

## 進學

* 《天皇御名 互聯網檔案館存錄，時二〇〇七年一月三日。》
* 宮内廳《天皇》
# 楊貴妃

唐玄宗貴妃楊氏
**唐玄宗貴妃楊氏**，小字**玉環**，隋梁郡通守汪四世孫。徙籍蒲州，遂為永樂人。

幼養叔父家。始為壽王妃。開元二十四年，武惠妃薨，後廷無當帝意者。或言妃姿質天挺，宜充掖廷，遂召內禁中，異之，即為自出妃意者，丐籍女官，號**太真**，更為壽王聘韋昭訓女，而太真得幸。善歌舞，邃曉音律，且智算警穎，迎意輒悟。帝大悅，遂專房宴，宮中號娘子，儀體與皇后等。

天寶初，進冊貴妃。追贈父元琰太尉、齊國公。擢叔元珪光祿卿，宗兄銛鴻臚卿，錡侍御史，尚太華公主。主，惠妃所生，最見寵遇。而釗亦濅顯。釗，國忠也。三姊皆美劭，帝呼為姨，封韓、虢、秦三國，為夫人，出入宮掖，恩寵聲焰震天下。每命婦入班，持盈公主等讓皆不敢就位。臺省、州縣奉請託，奔走期會過詔敕。四方獻餉結納，門若市然。建平、信成二公主以與妃家忤，至追內封物，駙馬都尉獨孤明失官。

它日，妃以譴還銛第，比中仄，帝尚不御食，笞怒左右。高力士欲驗帝意，乃白以殿中供帳、司農酒餼百餘車送妃所，帝即以御膳分賜。力士知帝旨，是夕，請召妃還，下鑰安興坊門馳入。妃見帝，伏地謝，帝釋然，撫慰良渥。明日，諸姨上食，樂作，驟賜左右不可貲。由是愈見寵，賜諸姨錢歲百萬為脂粉費。銛以上柱國門列戟，與錡、國忠、諸姨五家第舍聯亙，擬憲宮禁，率一堂費緡千萬。見他第有勝者，輒壞復造，務以瓌侈相誇詡，土木工食不息。帝所得奇珍及貢獻分賜之，使者相御於道，五家如一。妃每從遊幸，乘馬則力十授轡策。凡充錦繡官及治琢金玉者，大抵千人，奉須索，奇服祕玩，變化若神。四方爭為怪珍入貢，動駭耳目。於是嶺南節度使張九章、廣陵長史王翼以所獻最，進九章銀青階，擢翼戶部侍郎，天下風靡。妃嗜荔枝，必欲生致之，乃置騎傳送，走數千里，味未變已至京師。

天寶九載，妃復得譴還外第，國忠謀於吉溫。溫因見帝曰︰「婦人過忤當死，然何惜宮中一席廣為鈇鑕地，更使外辱乎。」帝感動，輟食，詔中人張韜光賜之。妃因韜光謝帝曰︰「妾有罪當萬誅，然膚髮外皆上所賜，今且死，無以報。」引刀斷一繚髮奏之，曰︰「以此留訣。」帝見駭惋，遽召入，禮遇如初。因又幸秦國及國忠第，賜兩家鉅萬。國忠既遙領劍南，每十月，帝幸華清宮，五宅車騎皆從，家別為隊，隊一色，俄五家隊合，爛若萬花，川谷成錦繡，國忠導以劍南旗節。遺鈿墮舄，瑟瑟璣琲，狼藉於道，香聞數十里。

十載正月朢夜，妃家與廣寧主僮騎爭闤門，鞭挺讙競，主墮馬，僅得去。主見帝泣，乃詔殺楊氏奴，貶駙馬都尉程昌裔官。國忠之輔政，其息昢尚萬春公主，暄尚延和郡主；弟鑑尚承榮郡主。又詔為元琰立家廟，帝自書其碑。銛、秦國早死，故韓、虢與國忠貴最久。而虢國素與國忠亂，頗為人知，不恥也。每入謁，並驅道中，從監、侍姆百餘騎，炬密如晝，靚粧盈里，不施幃障，時人謂為雄狐。諸王子孫凡婚聘，必先因韓、虢以請，輒皆遂，至數百千金以謝。

初，安祿山有邊功，得帝寵，遂請為妃養兒，帝許之。其拜，必先妃後帝，帝怪之，答曰︰「蕃人先母後父。」帝大悅，命與楊銛及三夫人約為兄弟。後祿山反，以誅國忠為名，且指言妃及諸姨罪。帝欲以皇太子撫軍，因禪位，諸楊大懼，哭於庭。國忠入白妃，妃銜塊請死，帝意沮，乃止。及西幸至馬嵬，陳元禮等以天下計誅國忠，已死，軍不解。帝遣力士問故，曰︰「禍本尚在。」帝不得已，與妃訣，引而去，縊路祠下，裹尸以紫茵，瘞道側，年三十八。

帝至自蜀，道過其所，使祭之，且詔改葬。禮部侍郎李揆曰︰「龍武將士以國忠負上速亂，為天下殺之。今葬妃，恐反仄自疑。」帝乃止。密遣中使者具棺槨它葬焉。啟瘞，故香囊猶在，中人以獻，帝視之，悽感流涕，命工貌妃於別殿，朝夕往，必為哽欷。馬嵬之難，虢國與國忠妻裴柔等奔陳倉，縣令率吏追之，意以為賊，棄馬走林。虢國先殺其二子，柔曰︰「丐我死。」即并其女刺殺之，乃自剄，不殊，吏載置於獄，問曰︰「國家乎？賊乎？」吏曰︰「互有之。」乃死，瘞陳倉東郭外。

## 據

* 《唐書·后妃傳》
* 《唐書·安祿山傳》
* 《楊太真外傳》

|  |  |
| --- | --- |
|
 | 聲音動靜，具錄於**維基共享︰楊貴妃** |
# 孔子

孔子
**大成至聖先師孔丘**，字**仲尼**，子姓，孔氏，敬稱**孔子**、**孔夫子**，生於魯昌平鄉陬邑。其先宋人也，曰孔防叔。防叔生伯夏，伯夏生叔梁紇。紇與顏氏禱於尼丘。魯襄公二十二年而孔子生。生而首上圩頂，故名曰丘。年十九，取宋丌官氏。年二十，生子鯉，為委吏。年二十一，為乘田。年二十四，母顏氏卒。年三十四，適周，問禮于老聃，學琴于師襄，習禮于郯子，學射于萇弘。年三十六，在齊聞韶。年五十一，為中都宰。年五十六，攝相。年五十七，適陳。至後週遊天下，輾轉列國，見道義不行，退而居魯國，設教于杏壇。年六十八，刪詩書，贊周易，訂禮樂，修春秋。年六十九，子鯉卒。年七十三，以魯哀公十六年四月己丑卒。葬魯城北泗上，弟子皆服三年。子貢廬冢上六年，然後去。弟子及魯人往從冢而家者百有餘室，因命曰孔里。

## 褒封

* 漢平帝封宣尼公
* 漢和帝封褒尊侯
* 北魏孝文帝封文宣聖父
* 後周宣帝封鄒國公
* 隋文帝封宣師尼父
* 唐高祖贈稱太師
* 武周則天皇帝封道隆公
* 唐玄宗封文宣王
* 宋真宗封元聖，又改至聖
* 元武宗封大成至聖文宣王
* 明嘉靖更號至聖先師
* 清順治更號大成至聖文宣先師，又改大成至聖文宣王
* 民國更號**大成至聖先師**

## 評

* 司馬遷曰：「《詩》有之：『高山仰止，景行行止。雖不能至，然心鄉往之。』余讀孔氏書，想見其為人。適魯，觀仲尼廟堂車服禮器，諸生以時習禮其家，余低回留之不能去云。天下君王至於賢人眾矣，當時則榮，沒則已焉。孔子布衣，傳十餘世，學者宗之。自天子王侯，中國言六藝者折中於夫子，可謂至聖矣。」

* 周子《釋菜文》曰：「道德高厚，教化無窮，實與天地參而四時同，其惟孔子乎！ 」

* 程子曰︰「孔子之道，著見於行，如《鄉黨》所載者，自誠而明也。」

* 宋王禹偁《仲尼為素王賦》曰︰「千齡萬祀獨此一儒者。」

## 據

* 《史記》【孔子世家】

|  |  |
| --- | --- |
|
 | 名言精句，具錄於**維基語錄︰孔子** |

|  |  |
| --- | --- |
|
 | 美辭妙篇，具錄於**維基文庫︰孔子** |

|  |  |
| --- | --- |
|
 | 聲音動靜，具錄於**維基共享︰孔子** |
# 濰坊市

| 濰坊市 |
| --- |
| 濰坊市之所在 |
| **歸屬：** | 中華人民共和國 |
| **所屬**： | 山東省 |
| **執事**： | 市委書記：劉曙光 代市長：李寬端 |
| **人口**： | 九百二十七點七二萬餘 |

濰坊市行政區劃圖
**濰坊市**，屬山東省。舊稱「濰縣」，亦稱「鳶都」。

## 它典

* 濰坊市政府 互聯網檔案館存錄，時二〇〇五年一月二十二日。
# 萊州市

| 萊州市 |
| --- |
| 萊州市之所在 |
| **歸屬：** | 中華人民共和國 |
| **所屬**： | 山東省煙臺市 |
| **屬地**： | 六街道、十一鎮 |
| **治所**： | 文昌路街道 |
| **用語**： | 膠遼官話萊昌小片 |
| **人口**： | 八十八萬 |

**萊州市**在山東省煙臺市，舊稱**掖縣**。幅員方一千八百七十八公里，口八十萬餘。西臨萊州灣，東臨招遠市。歷為過國、萊侯國、萊子國、掖邑地。西漢初年，即置掖縣。一九八八年，改萊州市。

## 區劃

萊州市轄六街道：

文昌路街道、永安路街道、三山島街道、城港路街道、文峰路街道、金倉街道。

十一鎮：

沙河鎮、朱橋鎮、郭家店鎮、金城鎮、平里店鎮、驛道鎮、程郭鎮、虎頭崖鎮、柞村鎮、夏邱鎮、土山鎮。

## 它典

* 萊州市政府 互聯網檔案館存錄，時二〇一一年六月二十四日。
# 道家

**道家**，列先秦諸子百家。其學以「道」為宗，原天地之始，究萬物之本。貴清靜，尚無為，順乎自然，內以修身逍遙，外以治世安民。其說濫觴於春秋，大盛於戰國。漢興，與黃帝之學合，稱「黃老」。魏晉而降，玄風繼之，復與方仙圖籙之術合，而為道教。其流風餘韻，浸淫藝文、政事、日用之間，至今不絕。

## 源流

道家之說，世以老子為鼻祖。史稱其人姓李名耳，楚人，為周守藏室之史。然其生平，古來傳聞異辭，或疑為寓言之人物。《老子》五千言，乃其學之所鍾。書中以「道」為萬有之母，曰：「道可道，非常道。」又曰：「道生一，一生二，二生三，三生萬物。」其為治也，崇「無為」，尚簡靜，期於「我無為而民自化」之功。

繼老子而大其宗者，莊周也。周，宋之蒙人。其學恢閎，其文跌宕，放浪形骸之外，以求心神之大自得。所著《莊子》，內篇多出其手，善用寓言，譬喻奇詭。莊子承「道法自然」之旨，而歸於「逍遙」，曰：「至人無己，神人無功，聖人無名。」又以「齊物」之說，泯天下是非之辨，曰：「天下莫大於秋毫之末，而泰山為小。」其思逸出塵表，為後世文章義理之淵藪。

此外，稷下之學，如慎到、田駢之徒，其術亦兼採道、法。至於《列子》，託名禦寇，然考其文，多出魏晉之際，乃綴輯舊聞而成，非周世之書也。又傳文子著《文子》，蓋其行狀亦雜糅諸人，而其書亦連編而得也。

漢興，文景之世，黃老之術大行，君臣崇尚清靜，與民休息，天下乂安。魏晉以降，玄風大暢，王弼、何晏之輩，援《老》《莊》以解經，義理愈趨精微。其後，符籙齋醮之術漸興，奉老子為教主，號曰太上老君，道家之言，始由清談之學，衍為宗奉之教。

## 精義

### 道法自然

道家之要也。蓋道為天地之根，萬物之律，而道之性，自然而已。是故老子曰：「人法地，地法天，天法道，道法自然。」此言「道」之自然無為，萬物皆循此理而生。莊子亦云：「天地有大美而不言，四時有明法而不議，萬物有成理而不說。」皆言順應自然之妙。

### 無為而治

本乎前者，故其治世，主「無為」，非謂拱手不為，實乃不妄為也。老子曰：「治大國若烹小鮮，以道蒞天下，其鬼不神。」又曰：「我無為而民自化，我好靜而民自正 。」莊子亦云：「聞在宥天下，不聞治天下也。在之也者，恐天下之淫其性也；宥之也者，恐天下之遷其德也。」皆言當塗者之當以無為本，方能天下大治。

### 逍遙自在

其修身，則歸於「逍遙」，破除名利之樊籠，乘天地之正，以遊無窮。莊子曰：「至人無己，神人無功，聖人無名。」又曰：「乘天地之正，而禦六氣之辯，以遊無窮者，彼且惡乎待哉？ 」此皆言逍遙之境，超脫塵世。

### 齊物之論

欲達逍遙，必「齊萬物」，泯彼是之見，視生死為一體。莊子曰：「物無非彼，物無非是。自彼則不見，自知則知之。故曰：彼出於是，是亦因彼。彼是方生之說也。」又曰：「天下莫大於秋毫之末，而泰山為小；莫壽於殤子，而彭祖為夭。」此皆言萬物皆一，無分彼此。

### 養生之道

名利既破，萬物既齊，由是保身全生之說亦出焉。莊子曰：「緣督以為經，可以保身，可以全生，可以養親，可以盡年。」老子亦云：「致虛極，守靜篤。萬物並作，吾以觀其復。」皆養心之要訣，頤養性命之濫觴也。

## 據

## 進學

* 《道德經》
* 《莊子》維基文庫本
* 《史記·老子韓非列傳》